laion/Wikipedia-Exotic huggingface dataset:
פרנצ'סקו קלצונה

פרנצ'סקו קלצונה (באיטלקית: Francesco Calzona; נולד ב-24 באוקטובר 1968) הוא מאמן כדורגל איטלקי המשמש כמאמן נבחרת סלובקיה בכדורגל. לקלצונה הייתה קריירה קצרה מאוד ככדורגלן, והוא הופיע שלוש פעמים בלבד כקשר במדי ארצו (SS Arezzo) בסרייה ב', לצד הופעה בודדת בקופה איטליה. קלזונה עבד כמאמן חובב וכסוחר קפה במהלך שנות ה-90. במהלך עונת 1999/2000, כשאימן את טגולטו החובבנית, הגיש את התפטרותו מהקבוצה והציע למנות למחליפו את מאוריציו סארי, שהיה אז חובבני גם הוא. מאז הוא הפך לחלק מצוות האימון של סארי, והיה העוזר הראשי שלו כשאימן בפרוג'ה, אלסנדריה, סורנטו, אמפולי ונאפולי. ב-2020 הוא מונה לעוזרו של אאוזביו די פרנצ'סקו בקליארי, וחזר לנאפולי בשנה שלאחר מכן כמנהל טכני לצד המאמן לוצ'אנו ספאלטי. ב-30 באוגוסט 2022 מונה קלצונה למאמן נבחרת סלובקיה בכדורגל, והוביל אותה להעפלה ליורו 2024. ב-19 בפברואר מונה לראשונה למאמן ראשי בקבוצה מקצוענית, כשהחליף את וולטר מצארי כמאמן נאפולי מהסרייה א'. ב-5 ביוני 2024 הוחלף על ידי אנטוניו קונטה. פרנצ'סקו קלצונה, באתר Transfermarkt פרנצ'סקו קלצונה, באתר Soccerway פרנצ'סקו קלצונה, באתר WorldFootball.net פרנצ'סקו קלצונה, באתר FootballDatabase.eu פרופיל המאמן, באתר Transfermarkt "Lo staff tecnico del Napoli saluta Calzona: sarà il ct della Slovacchia di Hamsik" [הצוות הטכני של נאפולי נפרד מקלצונה: יהיה מאמן סלובקיה של האמשיק]. קוריירה דלו ספורט (באיטלקית). 9 ביולי 2022. נבדק ב-2024-02-20. {{cite web}}: (עזרה) "Francesco Calzona, da venditore di caffè ad allenatore in Serie A" [פרנצ'סקו קלצונה, ממוכר קפה למאמן בסרייה א']. Fanpage.it (באיטלקית). 28 בספטמבר 2014. נבדק ב-2024-02-20. {{cite web}}: (עזרה) "Potvrdené! Slovenská reprezentácia má nového trénera" [אושר! לנבחרת סלובקיה יש מאמן חדש]. Aktuality.sk (בסלובקית). 30 באוגוסט 2022. נבדק ב-2024-02-20. {{cite web}}: (עזרה) מיכאל יוכין, ‏התסריט המושלם התממש, עכשיו רק צריך להעפיל, באתר ONE‏, 3 בדצמבר 2023 נאפולי מינתה את קלזונה למאמנה במקום מצארי, באתר ONE‏, 19 בפברואר 2024 רשמית: אנטוניו קונטה מונה למאמנה של נאפולי, באתר ONE‏, 5 ביוני 2024
תאליה (פירושונים)

תאליה הוא התעתיק העברי לשם הנשי Θάλεια ביוונית עתיקה, שפירושו "לפרוח", "להוריק". תעתיקים נפוצים אחרים למקור היווני הם Thalia ו–Thalía. האם התכוונתם ל... דמויות תאליה (Θάλεια) – מוזת הקומדיה במיתולוגיה היוונית. תאליה (נימפה) (Θάλεια) – נימפה מהמיתולוגיה היוונית תאליה (נראידה) – (Θάλεια) – נראידה מהמיתולוגיה היוונית תאליה גרייס (Thalia) – דמות בדיונית מסדרת ספרי "פֶּרְסִי ג'קסון והאולימפיים" אישים טליה (זמרת) (Thalía‏; ילידת 1971) – זמרת, פזמונאית ושחקנית מקסיקנית אחר ‏23 תאליה (אנ') - אסטרואיד בחגורת האסטרואידים טליה (פירושונים)
אלי נדלמן

אלי נדלמן, באנגלית: Elie Nadelman ( 20 בפברואר 1882 - 28 בדצמבר 1946) היה פסל פולני-אמריקאי, מאסכולת פריז ואספן אמנות עממית. נדלמן נולד למשפחה יהודית בוורשה 1882. הוא למד זמן קצר בורשה ולאחר מכן ביקר במינכן ב-1902, שם החל להתעניין בעתיקות קלאסיות. הוא התגורר בפריז בין השנים 1904 ל-1914, מעורב באופן הדוק עם האוונגרד, והציג בבסלון הסתיו בפריז מ-1905 עד 1908. תערוכת היחיד הראשונה שלו הייתה ב-1909 בפריז. שם הציג סדרה של ראשי נשים קלאסיים מגבס וברונזה וציורים קוביסטים. הציור הקוביסטי נרכש על ידי ליאו שטיין, שהביא את פיקאסו לסטודיו של נדלמן ב-1908. לעבודתו של נדלמן בתקופה מוקדמת זו (1905–12) הייתה חשיבות מכרעת בפיסול המודרני של תחילת המאה ה-20. לאחר פרוץ מלחמת העולם הראשונה, הוא עבר לארצות הברית והפך לאזרח אמריקאי ב-1927. הוא נישא לגברת ויולה פלנרי, יורשת עשירה, ב-1920. הוא ואשתו הרכיבו אוסף גדול של אמנות עממית והקימו מוזיאון לאמנויות עממיות בריברדייל, ניו יורק ב-1925. עם זאת, הסגנון שלו היה לפעמים קלאסי, לפעמים דקורטיבי, ולפעמים סוג חדש של אמנות עממית אורבנית מתוחכמת. הוא ניסה ליצור מהדורות גדולות ולא יקרות של דמויות קטנות, פשוטות, קלאסיות. בסך הכל, נדלמן אסף אלפי יצירות אמנות עממית והוסיף אותן לאוסף העצום שלו. משנות ה-20, ועד מותו, חי ועבד נדלמן בשכונת ריברדייל בברונקס. כאשר עושרו נעלם בשפל הגדול, עבודותיו לא הצליחו לעניין את עולם האמנות. הוא לא קיבל הזמנות מלבד דיוקנאות. בשנת 1937 נמכר האוסף של המוזיאון לאמנויות עממיות לחברה ההיסטורית של ניו יורק.[2] הוא ערך את תערוכת היחיד האחרונה שלו ב-1930 (בפריז). ב-1935 רבים מדמויות הגבס ומגילופי העץ שלו נהרסו על ידי פועלים שנשלחו לשפץ את הסטודיו שלו. נדלמן שמר את כל עבודתיו שלפני 1935 בעליית הגג ובמרתף ביתו בריברדייל והשאיר אותה שם כדי שיתפוררו. לאחר מותו, בריברדייל, ב-28 בדצמבר 1946, שוחזר הפסל שלו "דמות באוויר הפתוח", והוצג מחדש ברטרוספקטיבה ב-MOMA, ניו יורק. המוניטין שלו גדל מאז מותו, ועבודתו נמצאת במוזיאונים מרכזיים רבים והוא מוזכר בתולדות האמנות האמריקאית. מדיה וקבצים בנושא אלי נדלמן בוויקישיתוף Elie NADELMAN, Bureau d’art Ecole de Paris, ‏2019-01-05 (באנגלית אמריקאית) "ELIE NADELMAN, 64, A SCULPTOR HERE; Co-Founder in '26 of Museum of Folk Arts Dies--Work Caused Stir in Paris". The New York Times (באנגלית). נבדק ב-2024-02-20. The Sculpture of Elie Nadelman (exhibit catalogue by L. Kirstein, New York, MOMA, 1948 Elie Nadelman, The sculpture and drawings of Elie Nadelman, 1882-1946., Whitney Museum of American Art, 1975. (בenglish) "Wed sculptor Nadelman: Mrs. Flannery a bride a week when her daughter married" Glueck, Grace (1982-02-05). "ART: PERU'S 'NAZCA LINES' AS SEEN FROM AIR". The New York Times (באנגלית אמריקאית). ISSN 0362-4331. נבדק ב-2024-02-20. Haskell, Barbara, Elie Nadelman: Sculptor of Modern Life, Whitney Museum: New York, 2003
B90

B90, או Nuclear Depth Strike Bomb ובקיצור NDSB הייתה פצצת מימן אמריקאית שתוכננה במעבדה הלאומיות לורנס ליברמור באמצע שנות ה-80 עד סוף שנות ה-80 ובוטלה לפני הכניסה לשירות הצבאי עקב סיום המלחמה הקרה. עיצוב ה-B90 נועד לשימוש כנשק מטוס ימי, לשימוש כפצצת עומק גרעינית וכפצצת תקיפה יבשתית. הוא נועד להחליף את הפצצה הגרעינית B57 ששימשה את חיל הים. תכנון פצצת B90 נכנס להנדסת פיתוח שלב 3 וקיבל את הקוד המספרי ביוני 1988. ה-B90 הייתה בקוטר 34 סנטימטרים ובאורך של 3 מטרים, ומשקלה עמד על 350 ק"ג. העצמה של ה-B90 תוארה כשקולה ל 200 קילוטון של TNT. תוכנית ה-B90 בוטלה בספטמבר 1991 יחד עם ראשי הנפץ הגרעיניים W89 ו-W91 ודגמי טילי AGM-131 SRAM II ו-SRAM-T. לא נבנו דגמי ייצור של B90, אם כי ייתכן שיחידות בדיקה נבנו; ניסויי הנשק הגרעיני של ארצות הברית נמשכו עד 1992. דוח מצב של מעבדות הנשק הגרעיני של אוניברסיטת קליפורניה 1989 ארכיון הנשק הגרעיני, באתר nuclearweaponarchive.org Carey Sublette (2020-06-12). "Complete List of All U.S. Nuclear Weapons". נבדק ב-2021-02-07. Norris, Robert S.; Kristensen, Hans M. (באוגוסט 2009). "U.S. Nuclear Warheads, 1945-2009". Bulletin of the Atomic Scientists. 65 (4): 72–81. Bibcode:2009BuAtS..65d..72N. doi:10.2968/065004008. {{cite journal}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "B90".
לא היה מעולם

"לא היה מעולם" הוא שיר של הזמרת-יוצרת הישראלית יסמין מועלם. השיר נכתב והולחן על ידי יסמין מועלם והופק בידי מועלם וטהר שפי רפלד. השיר יצא לאור כסינגל ב-7 ביוני 2022 על ידי חברות התקליטים תקליטי יהלום והליקון ושימש כשיר הנושא של סדרת הטלוויזיה הישראלית בלאדי מורי. ב-18 במאי 2022 פורסם כי הזמרת-יוצרת הישראלית יסמין מועלם תשיר את שיר הנושא של סדרת הטלוויזיה הישראלית "בלאדי מורי". השיר נכתב והולחן על ידי יסמין מועלם ונשאר במגירה במשך תקופה עד שפנו אליה יוצרי הסדרה. בריאיון לגיל משעלי מ"מאקו" סיפרה מועלם: הם פנו אליי וסיפרו לי על הסדרה.. הם שלחו לי את שני הפרקים הראשונים ומה שקרה זה שצללתי לזה. התפוצצתי מצחוק והיה לי ברור שזו יצירה מדהימה, מצחיקה וחשובה שלא נעשתה פה. היה לי ברור שאני חייבת לקחת בזה חלק. השמעתי להם כמה דברים, חשבנו שאולי אני אכתוב משהו חדש ואז היה באמת את השיר לא היה מעולם, שהוא פשוט כל כך מתאים גם בנושא וגם בצבעים שלו לסדרה, והיה חיבור כל כך טבעי שזה פשוט היה זה. — גיל משעלי, ‏"זה מטורף לחשוב על משהו שזמזמת לתוך המיקרופון ופתאום כל המדינה מכירה", באתר ‏מאקו‏, 7 ביוני 2022 הסדרה עלתה לשידור לראשונה ב-2 ביוני 2022 וב-7 ביוני יצא השיר לאור כסינגל על ידי חברות התקליטים תקליטי יהלום והליקון. השיר הופק בידי מועלם וטהר שפי רפלד. בן שליו מעיתון "הארץ" כתב כי השיר משלב באופן יפה בין גרוב ברזילאי להשפעות מבית לורין היל ויהודית רביץ. לגבי תוכן השיר הסבירה מועלם: "לא היה מעולם" נכתב בתקופה שבה הייתי בחורה שמחפשת אחרי אהבת אמת בתמימות מתוקה ומוצאת את עצמי מתאכזבת שוב ושוב. למזלי כשהפסקתי לחפש מצאתי, אבל השיר הזה תמיד יזכיר לי תקופה גם מבלבלת וגם מצחיקה ואין מושלם יותר ממנו ללוות סדרה גאונית שמתארת בדיוק את אותה החוויה. — יסמין מועלם / לא היה מעולם | הליקון ארומה מיוזיק גרופ, באתר הליקון ארומה מיוזיק גרופ, ‏7 ביוני 2022 בריאיון לאתר "וואלה!" הוסיפה: יש קטע כזה ששירים שאתה כותב מוצאים את דרכם לאור קצת בדיליי. הרבה קשור לחיבור עם הסדרה "בלאדי מורי". החיבור בין השיר לסדרה כל כך טבעי. אמנם אני לא נמצאת במקום הזה היום אבל אני יודעת על מה היוצרת של הסדרה כתבה אותה. היום אני במקום מאוד אחר אבל כשעברת חווית חיים את יכולה להתחבר אליה גם אם זה רחוק. אני שמחה שהיום זה רק זיכרון. נכון, יש משהו הרבה יותר רומנטי לכתוב מהשבר והכאב, לכתוב אין לי וחסר לי, אבל אם אתה אדם יוצר - אתה אדם יוצר. המטרה היא תמיד להתחבר למה שאני עוברת. אני מאוד לא מאמינה שכדי להיות מעניין חייבים סיפור טראגי או להיות בהרס עצמי. — שגיא בן נון‏, "חששתי להיכנס להיריון מהר אחרי שפרצתי, אבל כל הפחדים שלי התפוגגו", באתר וואלה, 7 ביוני 2022 הוידאו קליפ של השיר נכתב ובוים על ידי תמר גור והופק בידי איילת אימברמן. בקליפ משולבים קטעים של מועלם שרה לבדה יחד עם קטעים של השחקניות רותם סלע ונעמי לבוב מתוך "בלאדי מורי". גיל משעלי, ‏שיר ראשון אחרי הלידה: יסמין מועלם חוברת לפרויקט של רותם סלע ונעמי לבוב, באתר ‏מאקו‏, 18 במאי 2022 גיל משעלי, פרסום ראשון: יסמין מועלם תשיר את שיר הנושא של הסדרה- "בלאדי מורי" בכיכובן של רותם סלע ונעמי לבוב, באתר טוויטר, ‏18 במאי 2022 יסמין מועלם - לא היה מעולם, סרטון בערוץ "Jasmin Moallem", באתר יוטיוב (אורך: 03:23) יסמין מועלם / לא היה מעולם | הליקון ארומה מיוזיק גרופ, באתר הליקון ארומה מיוזיק גרופ, ‏7 ביוני 2022 שגיא בן נון‏, "חששתי להיכנס להיריון מהר אחרי שפרצתי, אבל כל הפחדים שלי התפוגגו", באתר וואלה, 7 ביוני 2022 בן שלו, יסמין מועלם חוזרת עם פופ קליל ומקסים לקיץ. ומכאן לאן?, באתר הארץ, 11 ביוני 2022
לוחמי החופש הכלכלי

לוחמי החופש הכלכלי (באנגלית: Economic Freedom Fighters או בקיצור EFF) היא מפלגת שמאל רדיקלי מרקסיסטית-לניניסטית ולאומנית שחורה בדרום אפריקה. היא נוסדה על ידי נשיא ליגת הנוער של הקונגרס הלאומי האפריקני לשעבר, יוליוס מאלמה, ובעלי בריתו, ב-2013. מאלמה הוא מנהיג המפלגה. כיום היא המפלגה השלישית בגודלה בשני הבתים של הפרלמנט של דרום אפריקה. מאז הקמתה, ה-EFF השמיעה הצהרות גזעניות ושנויות במחלוקת על מספר קבוצות מיעוט דרום אפריקאיות, במיוחד כלפי דרום אפריקאים לבנים. בנוסף, היא הואשמה באנטישמיות, כיוון שהיא מתייחסת לישראל כמדינה "רעה" ודוגלת בהשמדתה. במהלך מלחמת חרבות ברזל, מאלמה הצהיר על תמיכת המפלגה בארגון הטרור חמאס ובמתקפת הפתע על ישראל ב-2023, והודיע וכי אם המפלגה תנצח בבחירות 2024, היא תשלח נשק על מנת לסייע לארגון חמאס. אתר האינטרנט הרשמי של לוחמי החופש הכלכלי מדיה וקבצים בנושא לוחמי החופש הכלכלי בוויקישיתוף לוחמי החופש הכלכלי, ברשת החברתית פייסבוק לוחמי החופש הכלכלי, ברשת החברתית אקס (טוויטר) Zach Goldhammer, The Coded Clothes of South Africa's Economic Freedom Fighters, The Atlantic, ‏2014-08-01 (באנגלית) South Africa: Judicial Activism On Zuma Has Limits, By Rafiq Raji, opinion.premiumtimesng.com Vishwas Satgar, Black Neofascism? The Economic Freedom Fighters in South Africa , Malema launches his Economic Freedom Fighters, Dispatch Online, 2013 'We are cutting the throat of whiteness' – Malema on plans to remove Trollip | News24, web.archive.org, ‏2018-06-18 Malema slammed for comments on whites, web.archive.org, ‏2017-04-17 לירות בלבנים, לחמש את חמאס: המנוע של השנאה הדרום אפריקנית, נבדק ב-2024-02-20 Israel is an 'evil state that must be destroyed' - South Africa's EFF, The Jerusalem Post | JPost.com, ‏2022-05-19 (באנגלית) South African Politician Julius Malema: Hamas Did Nothing Wrong; When Under Occupation, You Shoot To Kill, That's What Nelson Mandela Did; When We Take Over, We Will Arm Hamas, Remove Israeli Embassy, MEMRI (באנגלית)
למז"ק

למז"ק הוא פודקאסט קומי ישראלי עצמאי. על פי התיאור של הפודקאסט הוא עוסק בדברים מוזרים ו/או איזוטרים ושואל למה הם קיימים. משתתפי ההסכת הקבועים הם שלושה אנשים בשם גל, חגי, וליבי (השמות המלאים של השלושה אינם נאמרים בפירוש בפודקאסט, מלבד לשמו של חגי (חגי גילר), שידוע גם בתור אמן קומיקס עם שם העט "חגילר". הנושאים בהם עוסקים הפרקים של הפודקאסט הם מגוונים, אך מרבית הפרקים עוסקים באתרי אינטרנט או ספרים משונים (לעיתים קרובות הנושא קשור למיסטיקה). בין הנושאים שנידונו בפודקאסט: מאמינים ביבשת למוריה, תנועת הראלים, ויקיפדיה העברית, ועוד. ככלל, בכל פרק השלושה דנים בנושא אחד (בפרקים מוקדמים שניים, ובפרקי שנה ובפרקי יובל – שלושה או יותר) שחגי מביא, העוסק בנדבך אזוטרי, לעיתים בתרבות האינטרנט, ולעיתים בתופעות וארגונים שאינם אינטרנטיים, ודנים בו במשך בין 25 ל-35 דקות תוך התבדחויות, תיקונים של שגיאות מדעיות שמוצגות בחומרי הפרק, ופרשנויות על הנושא הספציפי שהובא ונושאים נוספים שעולים ממנו. גל משמש במנחה הפודקאסט וכפרשן וליבי משמשת בפרשנית. בתוך כל פרק נמצאת גם 'פרסומת' הומוריסטית קצרה, שלרוב קשורה לבדיחה שהועלתה בזמן הפרק ומופיעה מיד לאחריה, אך לעיתים קרובות גם לא קשורה לפרק בצורה ישירה כלל. הפרסומת אינה ממומנת על ידי חברות אמיתיות ואינה מיועדת לפרסם אותן, ומוקלטת כמערכון קצר, ברוב הפעמים מתחת ל-30 שניות באורכו. לעיתים בנוסף לשלושת המשתתפים הקבועים באים להתארח חבריהם של השלושה, ולרוב בפרקים המיוחדים האלו המשתתף האורח הוא זה שמביא את החומר יחד עם חגי או במקומו. האורחת הקבועה היחידה בהסכת היא נעמה וייס, חברה קרובה של המשתתפים הקבועים, אך בפרקים התארחו גם אורחים באופן חד פעמי, כמו למשל יהונתן צוריה המוכר מאתר עין הדג, ודורון פישלר המוכר בין השאר מההסכתים שלו "התשובה" ו"המובן מאליו". אתר האינטרנט הרשמי של למז"ק "למז"ק", באתר אפל פודקאסטים "למז"ק", באתר pod.link (באנגלית) "למז"ק", באתר Spotify "למז"ק", באתר Pocket Casts "למז"ק", פיד RSS סרטונים בערוץ של למז"ק, באתר יוטיוב ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "למז"ק".
שלמה חנניה

הרב שלמה חנניה (נולד בי"ט באב תשט"ז). הוא גאב"ד מוסדות עליית חנניה, הכוללת רשת כוללים, ישיבה גדולה, בתי כנסת, ובתי הוראה, בשכונות סנהדריה, רמת שלמה, ורמות בירושלים. מחבר הספר "שיח מרן", ביאורים על ספר בית יוסף. שלמה חנניה נולד למזל ולרב יעקב חנניה, מראשי קהילת יוצאי סלוניקי בתל אביב. למד בישיבה קטנה הרמב"ם בתל אביב ואחר כך למד בישיבת מיר ירושלים. רבותיו היו הרב חיים שמואלביץ הרב נחום פרצוביץ, ודודו הגדול חכם בן ציון אבא שאול. בגיל 29 בשנת תשמ"ו, ייסד את רשת הכוללים "עליית בית חנניה". בשנת תשנ"ב ייסד את הקהילה הראשונה "בני התורה" הספרדים בירושלים, ביה"כ וקהילת "עליית בית חנניה" ברחוב אהלי יוסף ובשנת תש"ס חנך את בית המדרש "שערי נסים" בשכונת סנהדריה. עם הרבנים שמסרו שיעורים בכולל נמנים הרב ברוך שמואל דויטש שמסר בכולל שיעור בדף היומי במשך 18 שנים, הרב משה שפירא שמסר את שיעורו הקבוע בתורת הסוד במשך 12 שנים, הרב אברהם גנחובסקי אשר מסר בו שיעור שבועי במשך כעשור, בשנת תש"ע ייסד את תנועת 'מח ולב' תנועת המוסר בישיבות ובכוללים על שם הרב חיים שמואלביץ. בשנת תשמ"ב היה שותף בהקמת ההנהגה הרוחנית של תנועת ש"ס בירושלים יחד עם חמיו הרב שבתי אטון ולימים היה שותף ביסוד ההנהגה של תנועת ש"ס הארצית, ואף קבע את הגדרת שמה של ההנהגה הרוחנית "מועצת חכמי התורה". בתחילת שנת תשמ"ג בהתייעצות מתמדת עם הרב שך הוחלט להקים עמותה, ונתבקש לעמוד בראש עמותת ש"ס. כמו כן כיהן בתפקיד מזכיר מועצת חכמי התורה כממלא מקומו של הרב משה מאיה. שיח מרן ביאורים על ספרו של מרן הבית יוסף. הרב הסביר: בלי בשר - לכאוב עם החטופים, באתר (ערוץ 7)
The Last Episode

The Last Episode הוא המיני-אלבום השלישי של הזמר הישראלי אושר כהן, אשר יצא לאור ב-8 בפברואר 2024, באמצעות חברות התקליטים הליקון ארומה מיוזיק ו-PAI. זהו האלבום האחרון בטרילוגיית המיני-אלבומים של כהן, הכללה את אושר ו-Part II‏ (2023). שלושת שירי המיני-אלבום נכנסו לעשירייה הפותחת של מצעד היטליסט של מאקו, כאשר "מנגן ושר" במקום הראשון. זהו שירו השני של כהן שהגיע להישג זה. ב-9 בפברואר 2023, הוציא כהן את מיני-אלבום הבכורה שלו, אושר, אשר זכה להצלחה רבה ומתוכו השירים "אני פה" עם אודיה ו"אקורדים בלילות" נכנסו לעשירייה הפותחת במצעדי הפזמונים. כארבעה חודשים לאחר מכן, בעקבות הצלחת המיני-אלבום הראשון, הוציא כהן מיני-אלבום המשך בשם Part II, מתוכו זכה להצלחה רבה השיר "אהבה" שנכנס לראש מצעדי הפזמונים בישראל. The Last Episode יצא ב-8 בפברואר 2024, כשנה לאחר צאתו של המיני-אלבום הראשון בטרילוגיה, וכולל שלושה שירים. האלבום יצא על רקע דיווחים בתקשורת על פרידתו של כהן מארוסתו לשעבר. דור מאיר מועלם, ‏שבוע שני ברציפות: "אהבה" של אושר כהן מקום ראשון בישראל, באתר ‏מאקו‏, 8 באוגוסט 2023 גיל משעלי, ‏אושר כהן מוציא מיני אלבום חדש ושר על פרידה: "אני שונא, אבל מתגעגע יותר", באתר ‏מאקו‏, 8 בפברואר 2024
מנגן ושר (שיר של אושר כהן)

"מנגן ושר" הוא שיר של הזמר הישראלי אושר כהן, מתוך המיני-אלבום השלישי שלו, The Last Episode, אשר יצא לאור ב-8 בפברואר 2024, כאלבום המשך למיני-אלבומים אושר ו-Part II. זו הרצועה הפותחת את האלבום. ב-9 בפברואר 2023, הוציא כהן את מיני-אלבום הבכורה שלו, אושר, אשר זכה להצלחה רבה ומתוכו השירים "אני פה" עם אודיה ו"אקורדים בלילות" נכנסו לעשירייה הפותחת במצעדי הפזמונים. כארבעה חודשים לאחר מכן, בעקבות הצלחת המיני-אלבום הראשון, הוציא כהן מיני-אלבום המשך בשם Part II, מתוכו זכה להצלחה רבה השיר "אהבה" שנכנס לראש מצעדי הפזמונים בישראל. "מנגן ושר" יצא במסגרת המיני-אלבום השלישי בטרילוגיית האלבומים, The Last Episode אשר יצא ב-8 בפברואר 2024, כשנה לאחר צאתו של המיני-אלבום הראשון בטרילוגיה. את השיר כתב והלחין כהן עצמו, בדומה לשאר השירים המיני-אלבום, והפיק אבי גוטמן. זהו שיר המתאר מערכת יחסים. בשבועות שלאחר צאתו של The Last Episode, השיר היה למושמע ביותר בסטרימינג. במצעד היטליסט של מאקו, נכנס השיר למקום ה-47 בשבוע צאתו של המיני-אלבום, ושבוע לאחר מכן הגיע אל המקום הראשון, כאשר השירים "עד שיירד הסהר" ו"איפה אתה" מתוך המיני-אלבום במקומות השלישי והשישי בהתאמה. זהו שירו השני של כהן שהגיע למקום הראשון במצעד, לאחר "אהבה" מתוך Part II. כהן הוא האמן השני בהיסטוריה של המצעד שהכניס שני שירים למקום הראשון, לאחר נס וסטילה. במצעד הרשמי של גלגלצ, נכנס השיר ישירות למקום הראשון. דור מאיר מועלם, ‏שבוע שני ברציפות: "אהבה" של אושר כהן מקום ראשון בישראל, באתר ‏מאקו‏, 8 באוגוסט 2023 גיל משעלי, ‏אושר כהן מוציא מיני אלבום חדש ושר על פרידה: "אני שונא, אבל מתגעגע יותר", באתר ‏מאקו‏, 8 בפברואר 2024 זאת הייתה העשירייה שלכם השבוע! הוריקן הולך ומטפס במעלה הדירוג ונאדי באדי של שחר טבוך שהתארח אצלנו השבוע עם כניסה חדשה למצעד היישר למקום ה-6! כתבו לנו בתגובות 👇 מי יהיה במקום הראשון בשבוע הבא?, באתר אינסטגרם
סושקי

סושקי (ברוסית: су́шки, ברבים; су́шка: ביחיד) הן בדרך כלל קינוחים מזרח אירופאיים מסורתיים קטנים של טבעות לחם קטנות, פריכות ומתוקות, הנאכלות לתה או לקפה כקינוח. למילה סושקה יש שורש משותף עם הפועל הרוסי סושיט (сушить) "לייבש". מרכיבים אופייניים בסושקה הם קמח, ביצים, מים ומלח, המשולבים לבצק יציב. לאחר מכן חותכים את הבצק לחתיכות ומרדדים לרצועות דקות בעובי של כחצי ס"מ שמעוצבות לטבעות. את אלה מבשלים לזמן קצר במי סוכר רותחים, ואז אופים בתנור. הטבעות הן בדרך כלל כ-3 עד 5 ס"מ בגודל. סושקי מצופים לפעמים בזרעי פרג. באופן מסורתי, סושקי תלויים למכירה, על חוט ברחוב או בשווקים אזוריים. כיום, סושקי גם ארוזים מראש, מיוצרים באופן תעשייתי ונמכרים בחנויות מזון בכל רחבי מדינות ברית המועצות לשעבר. במדינות אחרות ניתן למצוא סושקי ארוז בשווקים שמוכרים מזון רוסי. סושקי שייכים לסוג של מוצרי לחם בצורת טבעת מזרח אירופאית אשר מבושלים לזמן קצר לפני האפייה. הברנקי הבלארוסי והרוסי גדולים ורכים יותר, אך עדיין צפופים למדי, כך שהם נטבלים לעיתים קרובות בתה כמו סושקי. בובליק אוקראיני והאובווארזנקי קראקובסקי (Obwarzanek krakowski) הפולני הם אפילו גדולים ורכים יותר, אבל לא רכים כמו הבייגל היהודי. כל המוצרים האלה מכונים בדרך כלל בובליקי ברוסית ובאוקראינית. לחלופין, הם נקראים באופן כללי בראנקי ברוסית, אובארינקי באוקראינית ואבארנקי בבלרוסית. "מוצרים מסוג ברנקה" (ברוסית: бараночные изделия) הוא ציון רשמי של סוג המוצר. בובליצ'קי, צורת הקטנה של בובליקי, משמשת לפעמים לציון המוצרים בגודל קטן מסוג זה, במיוחד את הסושקי. טארלי הן טבעות לחם איטלקיות דומות. סושקה, ברנקה ובובליק סושקי פרג מדיה וקבצים בנושא סושקי בוויקישיתוף Bublik and Sushki recipes (in Russian) "Изделия хлебобулочные бараночные. Общие технические условия. ГОСТ 32124-2013". 2013. נבדק ב-2019-02-24. ("Ring-shaped rolls. General specifications. GOST 32124-2013" (ברוסית). Euro-Asian Council for Standardization, Metrology and Certification. 2013. {{cite journal}}: Cite journal requires |journal= (עזרה))
עד שיירד הסהר

"עד שיירד הסהר" הוא שיר של הזמר הישראלי אושר כהן, מתוך המיני-אלבום השלישי שלו, The Last Episode, אשר יצא לאור ב-8 בפברואר 2024. לאחר שאושר כהן הוציא לאור את המיני-אלבום שלו, אושר, ולאחר מכן את Part II שזכו להצלחה רבה, ב-8 בפברואר 2024 הוציא כהן את המיני-אלבום The Last Episode, אשר כלל שלושה שירים, "מנגן ושר", "איפה אתה" ו"עד שיירד הסהר". תוכנו הלירי של השיר הוא בעיקר על דיכאון, זוגיות ושברון לב. בשיר, כהן רומז על חייו האישיים, לאחר פרידתו של ארוסתו לשעבר. לשמו של השיר "עד שיירד הסהר" יש דו משמעות, סהר היא מילה נרדפת לירח וגם שמה של ארוסתו לשעבר סהר נועם. בפזמון שר ורומז כהן על שנאה ופחד מבדידות, ורומז כמה פעמים על סהר. "עד שיירד הסהר" מציג קו מוזיקלי וסגנון שונה משירים אחרים של כהן; הוא בלדה עגמומית לצלילי גיטרה ברקע. במהלך שבוע לאחר צאתו של השיר, משתמשי "אפל מיוזיק" ראו שורה בוטה בשיר, בה כהן מקלל את סהר כפרוצה, שורה שכלל לא מופיעה במילות השיר. רבים טענו כי זו נקמה וחלק טענו כי זו טעות, אך לבסוף לפי גורמים של אפל מיוזיק ציינו כי המילים לשיר של כהן הוטמעו על בסיס המידע הזמין בתוכנת Musixmatch, והטעות תוקנה ברגע שהתקבלה ההתראה. מיד לאחר צאתו של The Last Episode, נכנס השיר למקום ה-51 במצעד היטליסט של מאקו, ושבוע לאחר מכן נכנס לעשירייה של המצעד במקום השלישי, כאשר השירים "מנגן ושר" ו"איפה אתה" מ-The Last Episode במקום הראשון והשישי בהתאמה. גיל משעלי, ‏אושר כהן מוציא מיני אלבום חדש ושר על פרידה: "אני שונא, אבל מתגעגע יותר", באתר ‏מאקו‏, 8 בפברואר 2024 גיל משעלי, ‏"סהר הבת ז**ה": טעות או הנקמה של אושר כהן באקסית?, באתר ‏מאקו‏, 12 בפברואר 2024 דור מאיר מועלם, ‏"מנגן ושר" של אושר כהן במקום הראשון בהיטליסט - מצעד המוזיקה של ישראל, באתר ‏מאקו‏, 20 בפברואר 2024
Life Hack

Life Hack (או פטנט לחיים) הוא כל טריק, קיצור דרך, מיומנות או חידוש שמגבירים את הפרודוקטיביות והיעילות, בתחום כלשהו בחיים. במקור שימש המונח בעיקר מומחי מחשבים שטיפלו בעומס גבוה של מידע או כאלה שחיפשו שיטות יצירתיות להאיץ את זרימת העבודה שלהם בדרכים אחרות מלבד תכנות. ההגדרה המקורית של המונח "Hack" היא "לחתוך במכות גסות או כבדות". בשפה המודרנית מונח זה שימש לעיתים קרובות כדי לתאר פתרון לא אלגנטי אך יעיל לבעיית מחשוב ספציפית, כגון סקריפטים (shell scripts) שנכתבו בזריזות וכלי עזר אחרים של Command Line שסיננו, גרסו ועיבדו זרמי נתונים כמו דואר אלקטרוני ו- RSS Feeds. המונח הורחב מאוחר יותר ל־Life Hack, בהתייחס לפתרון לבעיה שאינה קשורה דווקא למחשבים ושעלולה להופיע בחיי היומיום של מתכנת. דוגמאות לסוגים אלה של Life Hacks עשויות לכלול כלי עזר לסנכרון קבצים, מעקב אחר משימות, תזכורות לאירועים, או סינון דואר אלקטרוני. המונח Life Hack הוטבע ב-2004 במהלך ועידה לטכנולוגיות מתעוררות של O'Reilly בסן דייגו, קליפורניה, על ידי עיתונאי הטכנולוגיה דני אובריאן, כדי לתאר את הסקריפטים וקיצורי הדרך ה"מביכים" (לדבריו) שאנשי IT יעילים משתמשים בהם כדי לבצע את עבודתם. אובריאן והבלוגר מרלין מאן הנחו מאוחר יותר מפגש בשם "Life Hacks Live" בכנס O'Reilly Emerging Technology ב-2005. השניים גם כתבו יחד טור בשם "Life Hacks" עבור מגזין O'Reilly's Make אשר יצא לראשונה בפברואר 2005. האגודה האמריקאית לדיאלקט בחרה ב־lifehack (מילה אחת) כסגנית לזוכה בתואר "המילה השימושית ביותר של 2005" (הזוכה הייתה המילה "פודקאסט"). הביטוי lifehack נוסף גם ל-Oxford Dictionaries Online ביוני 2011. יצירתיות אלתור עזרה עצמית מקגייווריזם (ביחס לגיבור סדרת הטלוויזיה מקגייוור) מדיה וקבצים בנושא Life Hack בוויקישיתוף The Greatest Life Hacks in the World, באתר ה-ניו יורק טיימס Life Hacks באתר ה-New York Magazine קורי דוקטורוב, רשימות של קורי דוקטורוב מהפרזנטציה הראשונה של דני אובריאן על Life Hacks, 2004 Gina Trapani, Interview: father of, Lifehacker, ‏2005-03-17 (באנגלית) O'Reilly Emerging Technology Conference 2004, web.archive.org, ‏2007-09-18 O'Reilly Emerging Technology Conference 2005, web.archive.org, ‏2007-09-10 makezine.com: Life Hacks, web.archive.org, ‏2012-05-27 American Dialect Society, Truthiness Voted 2005 Word of the Year, 2006 'NSFW,' 'ZOMG,' and 'Twittersphere' added to dictionary, TODAY.com, ‏2011-06-03 (באנגלית)
מוקדמות גביע אפריקה לאומות 2025

מוקדמות גביע אפריקה לאומות 2025 הוא טורניר שמאורגן על ידי קונפדרציית הכדורגל של אפריקה שממנו יקבעו 24 הנבחרות העולות לטורניר גביע אפריקה לאומות 2025 שיערך במרוקו. בתחרות משתתפות 52 נבחרות שחברות בקונפדרציית הכדורגל של אפריקה, כולל המארחת מרוקו שכבר העפילה. נבחרות סיישל ואריתריאה לא ישתתפו במוקדמות. טורניר המקדמות חולק לשני שלבים: שלב מוקדם: 8 הנבחרות שדורגו במקומות הנמוכים ביותר בדירוג פיפ"ה ב־15 בפברואר יתמודדו בצמד משחקים, בית וחוץ. 4 הנבחרות המנצחות עלו לשלב הבתים. שלב הבתים: 44 נבחרות הראשונות באפריקה ו־4 העולות מהמוקדמות יחולקו ל-12 בתים של 4 נבחרות. שתי הראשונות בכל בית יעלו לגביע אפריקה. 8 הנבחרות האחרונות באפריקה לפי דירוג פיפ"א בפברואר 2024, השתתפו בשלב המוקדם במרץ 2024. 48 הנבחרות חולקו ל-12 בתים של 4 נבחרות בהגרלה שנערכה ב-4 ביולי 2024 ביוהנסבורג. המשחקים שלב זה יערך בין ספטמבר לנובמבר 2024. הנבחרות חולקו ל-4 דרגים לפי דירוג פיפ"א ביוני 2024. הערה: נבחרת מרוקו כבר העפילה לגביע אפריקה כמארחת אך תשתתף בשלב הבתים. המשחקים מולה יחשבו והנבחרת הראשונה בבית תעלה יחד איתה. אם מרוקו תסיים ראשונה, הנבחרת השנייה תצטרף אליה.